CELEX: 32013D0082
Language: bg
Date: 2013-02-13 00:00:00
Title: 2013/82/ЕС: Решение за изпълнение на Комисията от 13 февруари 2013 година относно одобрението от Комисията на националните планове за прилагането на системите за валидиране в съответствие с член 109, параграф 8 от Регламент (ЕО) № 1224/2009 на Съвета (нотифицирано под номер C(2013) 651)

15.2.2013   
            
            
               BG
            
            
               Официален вестник на Европейския съюз
            
            
               L 44/18
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 13 февруари 2013 година
   относно одобрението от Комисията на националните планове за прилагането на системите за валидиране в съответствие с член 109, параграф 8 от Регламент (ЕО) № 1224/2009 на Съвета
   (нотифицирано под номер C(2013) 651)
   (само текстовете на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, словенски, фински, френски и шведски език са автентични)
   (2013/82/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 109, параграф 8 от него,
   като взе предвид представянето на националните планове за прилагането на системите за валидиране от държавите членки,
   като има предвид, че:
   
               (1)
            
            
               В съответствие с член 109, параграф 8 от Регламент (ЕО) № 1224/2009 държавите членки изготвят национален план за прилагането на системата за валидиране, който дава възможност на държавите членки въз основа на управлението на риска да установят приоритети за валидирането и кръстосаната проверка и предприемането на мерки във връзка с несъответствията.
            
         
               (2)
            
            
               Националните планове на Кралство Белгия, Република България, Кралство Дания, Федерална република Германия, Република Естония, Ирландия, Кралство Испания, Френската република, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Република Словения, Република Финландия, Кралство Швеция и Обединеното кралство Великобритания и Северна Ирландия бяха представени на Комисията за одобрение. Те са в съответствие с член 109 от Регламент (ЕО) № 1224/2009 и членове 143 — 145 от Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (2). Поради това те следва да бъдат одобрени.
            
         
               (3)
            
            
               Настоящото решение представлява решението за одобрение по смисъла на член 109, параграф 8 от Регламент (ЕО) № 1224/2009.
            
         
               (4)
            
            
               Комисията ще наблюдава прилагането на националните планове по отношение на ефективно им функциониране. Ако въз основа на констатациите от проверките, инспекциите и одитите, извършени от Комисията в рамките на дял X от Регламент (ЕО) № 1224/2009, се счете за необходимо да бъдат направени изменения на националните планове, държавите членки следва да изменят плана по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   1.   Съгласно член 109, параграф 8 от Регламент (ЕО) № 1224/2009 националните планове за прилагането на системата за валидиране на Кралство Белгия, Република България, Кралство Дания, Федерална република Германия, Република Естония, Ирландия, Кралство Испания, Френската република, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Република Словения, Република Финландия, Кралство Швеция и Обединеното кралство Великобритания и Северна Ирландия са одобрени.
   2.   Ако въз основа на констатациите от проверките, инспекциите и одитите, извършени в рамките на дял X от Регламент (ЕО) № 1224/2009, Комисията счете, че плановете за валидиране, одобрени в съответствие с параграф 1, не гарантират ефективното прилагане от страна на държавите членки на задълженията, установени в член 109 от Регламент (ЕО) № 1224/2009, след консултации със засегнатите държави членки тя може да поиска изменение на плановете.
   3.   Държавите членки изменят планове си за валидиране в съответствие с искането на Комисията съгласно параграф 2.
   Член 2
   Адресати на настоящото решение са Кралство Белгия, Република България, Кралство Дания, Федерална република Германия, Република Естония, Ирландия, Кралство Испания, Френската република, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Република Словения, Република Финландия, Кралство Швеция и Обединеното кралство Великобритания и Северна Ирландия.
   
      Съставено в Брюксел на 13 февруари 2013 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 112, 30.4.2011 г., стр. 1.